KOLASIB TOWN SANITATION TASK FORCE THUTKHAWMNA NEIH A NI,"1423/2024-2025 Dated Kolasib the 2nd August, 2024: Vawiin khan D.C. Conference Hall, Kolasibah ‘Kolasib Town Sanitation Task Force’ thutkhawmna neih a ni a. Pu Robert C. Lalhmangaiha, Deputy Commissioner leh Kolasib Town Sanitation Task Force Kolasib District Chairman nibawk chuan he hun hi a kaihhruai a ni. Chairman Pu Robert C. Lalhmangaiha chuan, Kolasib chu khawpui thang duang tak a ni a, a chhungah mihring cheng kan pung zel a, bawlhhlawh leh hnawmhnawk pawh a pung zel a, buaipui tham a ni tawh a ti a. Felfai leh tangkai tak a kan sawngbawl a pawimawh thu sawiin, mumal zawk a bawlhhlawh khawnkhawmte, a sawngbawl dan turte chu UD&PA department in theih tawp chhuahin hma an lak thin thu a sawi bawk. Vawiin thutkhawma hian felfai zawk a bawlhhlawh khawnkhawm dan tur chungchang leh vantlang mipuitena bawlhhlawh khawn man an chawi tur sawiho a ni a. Solid Waste Management Centre, Dihmuntlang chu mimal kut a hlan (out-source) a thuphung a pawm a ni a. Solid Waste Management Centre pan na a electric hrui (line) tibuai tu  thing, kuhva kung leh oil-palm-in a tai theih chungchanga hmalak dan turte sawiho a ni. Kolasib khawpui tui tlan ber Tuichhuahen a lo thianghlim zawk nana hmalak dan turte leh ‘Save Tuichhuahen River Campaign’ chungchangah hmalak zel dan tur sawiho a ni a. Kolasib khawpui tui tlan te a lo thianghlim zawk theih nan septic tank mumal zawka a paih na hmun buatsaih dan chungchang sawiho a ni bawk. Solid Waste Management Centre, Kolasib hi Mizoram in ‘Model Solid Waste Management Centre’ ah puan nise tiin hma ala mek a. vanduaithlak takin Centre enkawlna tur hian Fund Allocation hranpa a dah anih loh avangin Directorate atangin Fund a hun takah an dawn loh chang a awm thu ngaihthlak a ni a. Thawktu hlawh leh bawlhhlawh thliartu (Sorter) te hlawh/lawmman tur pawh thla tina an buai thin thu ngaithlak a nibawk. Vawiin thutkhawm ah hian sawrkar official te, Pu J. Laldingliana, A/E UD&PA Department, Aizawl te, Pu Laldinthara, Waste Tech & Bio-energy Aizawl-te leh Kolasib khawpui huamchunga Village Council President te an kalkhawm a ni. Attachment Loading attachment...",Dated: 2 nd Aug 24 4:48 PM,https://dipr.mizoram.gov.in/post/kolasib-town-sanitation-task-force-thutkhawmna-neih-a-ni